། སྐྲ་རིང༌། སུག་རྩ། ཟོམ་པ་གྱོན་པ་སོགས་མི་བྱེད། བྱས་
ཚེ་དངོས་པོ་ངོ་བོ་འཕྲོག་ཅིང་སྙན་དར་འགེལ། | ཨོ་རྒྱན་པཎ་ཞྭ་མ་གཏོགས། རྩེ་ཞྭ།
པཎ་ཞྭ། སྒོམ་ཞྭ། འབར་ཞྭ། པགས་ཞྭ་སོགས་ཞྭ་རིས་སྣ་ཚོགས་མི་གྱོན། གྱོན་པ་
བྱུང་ན་ཆད་ལས་གོང་བཞིན་བྱེད། ཚོགས་ལ་ཆོས་གོས་ཞེ་གཅིག་བྱུང་ན་ལེགས་
ཤིང་མ་བྱུང་ཀྱང་གདིང་བ་ངེས་པར་བསྒྲིག །ཞིང་སྔོ་ཐོག་ལ་ལམ་པོ་མི་བྱ་ཞིང་དུད་
འགྲོ་ཟར་མི་འཇུག །བྱུང་ན་དེའི་གུན་ཡོང་ངེས་ཞིང་བདག་ལ་སྤྲོད། ཤེས་བདག་
ལ་གྲྭ་པ་འགྲོ་མི་བླ་བྲང་ནས་ཐོག་གང་བཙུགས་འགྲོ་ཞིང་། དེ་ལ་བསོད་སྙོམས་
འགྱེད། ཚ་ར་སོགས་གང་བྱུང་གི་སྐལ་པ་མ་ཆད་པ་གཏོང༌། སྤྱི་སྒེར་གྱི་དོན་ལ་
གྲོང་གསེབ་སོགས་སུ་སོང་བ་རྣམས་ཉེ་དུ་མ་ཡིན་པའི་བུད་མེད་དང་གནས་ཁང་
གཅིག་ཏུ་ཞག་པོར་ཉལ་པ་སོགས་དོགས་གནས་ཀྱི་གཞི་ཆེན་པོ་ཡོད་པ་མི་བྱེད་ཅིང་།
གལ་ཏེ་བྱས་པ་བྱུང་ན་བསླབ་སྐྱོན་མེད་པ་ལག་འདོགས་ཚད་ལྡན་དང་བཅས་དག་
པས་བཀྲུས་ན་མ་གཏོགས་སླར་གྲྭ་ཁྱུར་མི་འཇུག །སྒེར་གཞུང་དྲག་ཞན་གང་གི་རིམ་
གྲོ་སོགས་གྲོང་ཆོག་གི་རིས་ལའང་བག་ཡོད་ཅིང་ཆོ་ག་ཕྱག་ལེན་སོགས་མཚན་ཉིད་
དང་ལྡན་པའི་གང་རྒྱས་མ་གཏོགས་སྦྱིན་བདག་དད་པ་ལོག་རྐྱེན་དུ་འགྲོ་བ་མི་བྱེད།
གླིང་གསེབ་ཀྱི་སྤྱིལ་པོ་འཚོང་ན་བླ་མ་དང་དགེ་སྐོས་ལ་འདྲི། གླིང་གི་སྤྱིལ་པོ་བཤིག་
ནས་བསྒྲིལ་བ་སོགས་མི་བྱེད། རྟེན་གསུམ། རོལ་མོ། སྙན་(༤༤ན)དར། འབག་ཕོད།
རུས་རྒྱན། ཕྱག་མཚན་སོགས་བཅག་གྲུམ་ཆུད་ཟོས་ལ་བཏང་བ་བྱུང་ན་སྐྱིན་ཚབ་
བསྒྲིག །བྱེད་མི་རྩད་མ་ཆོད་ཅིང་ངོས་མི་ལེན་ན་མདོ་སྒྲུབ་ཀྱིས་མཚམས་གཅོད།
གོང་ཪའི་གྲྭ་རྙིང་སྣང་སོགས་གོམས་གསུམ་གྱི་ལྟ་གྲུབ་ལ་ཞེན་པའི་མ་རུངས་པའི་
རིས་ལ། གནས་ཚང་གཏོང་བ་དང་སྟེན་སྐྱོབ་འདྲིས་ཆེན་བྱས་ཚེ་སྦལ་པ་རྨ་ཅན་གྱི་
70

འཕགས་བལ་བོད་སོགས་ཡུལ་གྲུར་བསྩལ་བའི་བཅའ་ཡིག་ལམ་ཡིག་སྐོ་འཇའ་སོགས། ༼༢༠༽
དཔེ་བཞིན་གྲྭ་པ་གསར་པ་སྐྱོན་མེད་རྣམས་ཀྱང་ལྷད་ཅན་དུ་འགྲོ་བའི་ཉེན་འདུག་
པས་མི་བྱེད་ཅིང་། བྱས་པ་བྱུང་ན་ཚོགས་སུ་མང་ཇ་ཚ་ར། བླ་མར་ལྔ་ཚན། སྣེ་མོ་
བ་རྣམས་ལ་སྣེལ་གཏོང་བྱེད། ཉེ་སྐོར་གྱི་སྤྱི་ལ་སྟོང་དང་ཕུག་པ་ཚོར་སྡད་མ་སྡད་
དགེ་སྐོས་ཀྱིས་གསང་བདར་བྱེད་ཅིང་། གཞན་གྱིས་ཚོར་བ་བྱུང་ཀྱང་སྤྱི་སོར་འཕྲོས་
བཏང་བའི་འཕྲལ་དུ་དབྱུང་ཞིང་མདོ་སྒྲུབ་ཀྱིས་མཚམས་གཅོད་ཤེས་བཞིན་དུ་འཕྲོས་
མ་བཏང་ན་སྙན་དར་འགེལ། ཕྱི་ནང་སྐྱ་སེར་གང་གི་དངོས་དཔྱད་བོར་བ་རྙེད་ན་
བདག་པོ་ངོ་ཤེས་ན་དང་མ་ཤེས་ན་དགེ་སྐོས་ལ་སྤྲོད། གླིང་གི་ལམ་སྲང་དང་ཆུ་
འགོ་སོགས་སུ་བཤང་གཅི་མི་འདོར། འདུ་ཁང་གི་རྩིག་པ་ཀ་བ་སོགས་ལ་མཆིལ་
སྣབས་མི་འདོར། གྲྭ་རིས་ཡོ་བྱད་མེད་པའི་ནད་པ་བྱུང་ཚེ་དཀོན་མཆོག་དང་དགེ་
འདུན་གྱི་རྫས་ཀྱི་སྟེང་ནས་རིམ་གྲོ་བྱེད། ནད་སོས་ནས་དངོས་པོ་འབྱོར་བ་ཡོད་ན་
གུན་བསབ། སྡེ་འདིར་མི་གསོགས་པའི་ནད་པ་ཉམ་ཐག་པ་བྱུང་ཡང་ཟས་གོས་
སྨན་དཔྱད་གདམས་ངག་སོགས་ཀྱིས་ཕན་འདོགས། གཞན་གྱི་ཁྲིམས་ལས་འགལ་
བའི་ནག་ཆེན་སྐྱབས་ཞུ་བ་བྱུང་ཚེ་ཕན་པ་བསྒྲུབ། དགོན་པ་ནས་རྒྱང་གྲགས་གཅིག་
ཚུན་གྱི་རི་དྭགས་དང་ཉ་གཤོར་མི་བྱུང་ཚེ་བསྲུང་སྡོམ་བྱེད། ཚོགས་སུ་འདུ་བའི་ཚེ་
དུང་འཁར་རྔ་སོགས་ཀྱི་བརྡ་དང་བསྟུན་སྤྱོད་ལམ་མཛེས་(༤༤བ)པས་འདུ་ཞིང་བསླབ་
གྲལ། སྐད་གྲལ། སྔགས་བརྒྱུད་ཁུངས་བཙུན་གྱི་རིགས་ལ་ཆེ་གྲལ་དང་བཅས་ཏེ་
གྲལ་མ་འཁྲུགས་པར་བྱེད། དུང་མཇུག་རྫོགས་མཚམས་ཚོགས་སུ་མ་འབྱོར་ཚེ་བརྒྱ་
ཕྱག་འགེལ། ཚོགས་འདོན་གྱི་ཚེ་གཉིད་ལོག་པ། ལོང་གཏམ་སྨྲ་བ། བཞད་གད་
བྱ་ཞིང་སློང་བ། རྩིག་པ་དང་ཀ་བ་ལ་སྙེ་བ་སོགས་སྤངས་ཏེ་འཕྲིན་ལས་སྒྲུབ་ཐབས་
ངག་ནས་བརྗོད་པ་དང་བསྟུན་སོ་སོའི་ཏིང་ངེ་འཛིན་གྱི་དམིགས་རིམ་དང་བཅས་
ཏེ་གསང་སྔགས་ཀྱི་རྣལ་འབྱོར་མིང་དང་དོན་མཐུན་པར་བྱེད་པས་མཚོན་ཆོས་སྤྱོད་
ཀྱི་རམ་འདེགས། གྲོང་ཆོག་སོགས་ལ་ཕྱིན་པའི་ཡོན་གྱི་རིས་གང་བྱུང་རྣམས་གྲྭ་ཚང་
སྤྱི་ཐོག་ཏུ་འཇོག་པ་མ་གཏོགས་སོ་སོས་མི་འཁྱེར། དགེ་འདུན་སྤྱི་ལ་འབུལ་བ་བྱུང་
71

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཝ
ན་སྤྱི་རྫས་ཀྱི་ཐེབས་སུ་འཇོག
བང་
དམིགས་བསལ་མཆོད་རྫས་སོགས་སྤྱིའི་དགོས་བྱེད་ལ་དགོས་ངེས་བྱུང་ཚེ་སྤྱི་འབུལ་
ll? 2M
གྱི་ཁོངས་སུ་བསྡུ། ཟླ་རེ་བཞིན་དུ་ཚེས་བརྒྱད་ལ་འབྲས་ཤངས་ལྷ་རི་རིན་ཆེན་སྙིང་
པོ་ནས་རིག་འཛིན་ཆེན་པོ་ལེགས་ལྡན་རྡོ་རྗེས་སྤྱན་དྲངས་པའི་ཚེ་སྒྲུབ་བདུད་རྩི་
འཁྱིལ་བའི་ལས་བྱང་སྔོན་འགྲོ་གཉིས་བསྙེན་སྒྲུབ་ཀྱི་གཟུངས་སྔགས་དང་བཅས་
པའི་རྗེས་སུ་བརྟན་བཞུགས་བརྩེ་ལྡན་མ་དང་བྱེ་བ་ཕྲག་བརྒྱ་མ། ཟློག་རིམ་ཤིས་
བརྗོད་དང་བཅས་པ། ཚེས་བཅུ་ལ་གཏེར་ཁ་འོག་མའི་ཀླུ་བདུད་གཙུག་གི་ཟབ་
གཏེར་བླ་མ་གསང་འདུས་ཀྱི་སྒྲུབ་གཞུང་ལྷན་ཐབས། གསོལ་འདེབས་ལེའུ་བདུན་
མ་བརྒྱུད་འདེབས་རྣམས་དང་བཅས་པ། རིག་འཛིན་ཆེན་པོས་བསམ་ཡས་ཀྱི་རྣམ་
·
སྣང་གི་ཐུགས་ཀ་ནས་གདན་དྲངས་པའི་ཐུགས་རྗེ་ཆེན་པོ་འཁོར་བ་དབྱིངས་སྒྲོལ་
གྱི་ལས་བྱང་། གཏེར་སྲུང་མཆོད་པ། སློབ་དཔོན་ཆེན་པོའི་ཐུགས་ཀྱི་ཉིང་ཁུ་གཏེར་
ཁ་(༤༥ན)འོག་མའི་ཕུར་པ་ཡང་གསང་སྤུ་གྲིའི་བཀའ་སྲུང་རྣམས་ཀྱི་མཆོད་གཏོར་
དང་བཅས་པ། བཅུ་བཞི་ལ་དུས་གཏོར་བདག་བསྐྱེད་དུ་བྱང་གཏེར་གྱི་དབུས་སྙིང་
མཛོད་སྨུག་པོ་ནས་སྤྱན་དྲངས་པའི་ཞི་བ་རིག་འཛིན་གདུང་སྒྲུབ་ལས་བྱང་སྔོན་
འགྲོ་གཟེར་ལྔ་སོགས། ཆོག་སྒྲིགས་པར་མ་ལྟར་དང༌། དུས་གཏོར་ཚོར་མདོ་མགོན་
རྒྱུད་མགོན་གཉིས་བཀའ་མ། ལྡང་མ་ལྷུན་རྒྱལ་གྱི་གཏེར་མའི་སྔགས་སྲུང་། གཏེར་
ཁ་གོང་མའི་འབར་མ། སྟག་བཞོན། དྲག་པོ་བདེ་འདུས་ཀྱི་གཞི་བདག་གཏོར་མ།
འོག་མའི་མ་ནིང༌། བདུད་འདུལ་རེ་མ་ཏཱི། རྣམ་སྲས། སྡེ་དཔོན་སུམ་ཅུ། ཐག་
སྟོན་པདྨའི་གཏེར་མ་སྲོག་སྒྲུབ་རེ་མ་ཏཱི། བྱང་གཏེར་གྱི་བཀའ་སྲུང་བརྒྱད་མཆོད་
དེ་ཆོས་སྐྱོང་གཏེར་སྲུང་རྣམས། བཅོ་ལྔ་ལ་ལྟུང་བཤགས། བཟང་སྤྱོད། མཚན་
བརྗོད། ངན་སོང་དོང་སྤྲུག་རྒྱས་པ། ཉེར་གསུམ་ལ་མང་ཇ་འགྲུབ་ན་དུས་གཏོར་
གང་འགྲོ་གཏོང་། ཉེར་ལྔ་ལ་སྒྱུ་འཕྲུལ་བཀའ་མ་རྒྱས་བསྡུས་གང་འགྲུབ་དང༌། རྣམ་
ཐར་དྲི་མེད་མ། སངས་རྒྱས་དྭགས་སྟོན་གྱི་མཛད་པའི་རྫོགས་ཆེན་བརྒྱུད་འདེབས།
IOTIKBR
72

འཕགས་བལ་བོད་སོགས་ཡུལ་གྲུར་བསྩལ་བའི་བཅའ་ཡིག་ལམ་ཡིག་སྐོ་འཇའ་སོགས། ༼༢༠༽
ཚང་།
(3k༩
བཀའ་བརྒྱད་བརྒྱུད་འདེབས་འོག་མིན་ཆོས་དབྱིངས་མ། རྗེ་འབངས་ཉེར་ལྔའི་
གསོལ་འདེབས་སྨིན་བྱེད་དབང་གི་ཆུ་རྒྱུན། དཔལ་ལྡན་ས་གསུམ་མ། བློ་བཟང་
རྒྱལ་བ་མ། རི་བོ་ཆེའི་ཁྲོ་རོལ་ཆེན་མོའི་ཕྱག་ལེན་སོགས་ལ་ཕན་ཁྱད་ཀྱིས་ཉེར་དགུ་
ལ་བཀའ་བརྒྱད་གསང་བ་ཡོངས་རྫོགས་ལས་བྱང་ལྷན་ཐབས་དང་བཅས་པའི་ཆ་
སྒྱུ་འཕྲུལ་སྐོང་བཤགས། བཀའ་བརྒྱད་མདངས་སྐོང་། ཆོས་སྐྱོང་སྐོར་ཆ་
ཚང་། སྨད་ལས་རྒྱས་པ་སྤྱི་བསྐུལ། དམོད་བྱང་། གསེར་སྐྱེམས། གཟུ་དཔང་།
ཚོགས་ཐ་མའི་བསྒྲལ་(༤༥བ)ལས་སྟོབས་པ། དམར་སྦྲེང་། གཏོར་དྲིལ། གཏོར་ཟོར།
ཕྱིར་ཟློག །ཚེ་འགུགས་སོགས་མཐའ་རྒྱས་ཤིས་བརྗོད་དང་བཅས་པ། གདངས་
དབྱངས། རྔ་ཆིངས། རྐང་གླིང་། དུང་ཆེན་སོགས་སྤྲོས་བཅས་དོན་དང་འབྲེལ་བ།
KU@ }Hl¢
གནམ་གང་ལ་བརྩམས་བཅོས་མིན་པའི་གཏེར་གཞུང་གང་འོས་ཀྱི་ལྷ་བསངས་
བརྒྱགས་རྔན། རྒྱུན་དུ་པར་བཀབ་མེད་ཀྱང་འཆར་ཀ་གནམ་སྐས་མ། ཀིངྐང་དམར་
ནག་སོགས་ཀྱང་གཞུང་སྒེར་གྱི་སྐུ་རིམ་ལ་ཡོང་བ་བྱུང་ཚེ་ཐོགས་མེད་ཡོད་པའི་ལག་
ལེན་དཔེ་ཆ་སོགས་ལ་དོ་དམ་བྱེད། ནར་མའི་དགེ་སྦྱོར་ཐུན་རྔ་བཏང་བ་དང་
བསྟུན་ཐུན་དྲུག་ལ་གསོལ་འདེབས་ལེའུ་བདུན་མ་རྟེན་བསྐྱེད་དང་བླ་མ་སྐུ་གསུམ་
མ་སྔོན་དུ་འགྲོ་བའི་སྐབས་ཐོབ་སོ་སོའི་གསོལ་འདེབས་མཇུག་སྡུད་དང་བཅས་པ།
གཞན་ཡང་རྒྱུན་གྱི་ཉམས་ལེན་ལ་སོ་སོའི་བློ་དང་བསྟུན་ཏེ་བསྟོད་ཚོགས་བརྒྱུད་
འདེབས་དང༌། ཐུགས་རྗེ་ཆེན་པོའི་རྣལ་འབྱོར་དང་འབྲེལ་བའི་མ་ཎི་གང་འགྲོའམ།
རང་རང་གི་ཡི་དམ་ཟུར་གསལ་ཆག་མེད་ཡོད་ན་དེ་བཞིན་བྱེད། གཤིན་དོན་
ངན་སོང་དོང་སྐྲུག །སྨོན་ལམ་རྣམ་གསུམ་སོགས་དང་། སྦྱིན་བདག་གི་སྐུ་རིམ་ལ་
སོ་སོའི་དམིགས་བསལ་མེད་ཚེ། སྐྱབས་སེམས་ཡན་ལག་བཅུ་པ། བརྒྱུད་འདེབས།
ཇ་མཆོད་འདྲེན་པ་མཉམ་མེད་དང་ལེགས་བྱས་མ་གཉིས། མཚན་བརྗོད། གསོལ་
འདེབས་ཚེ་འཛབ། ཚེ་གཟུངས། ཚེ་འགུགས། ཤེར་སྙིང་། འཇོམས་བྱེད་བྱོལ་ཟློག །
ནན་དགུ་མ། ཡང་ཟློག །བདེ་ལེགས་སུ་བྱེད་པའི་ཚིགས་སུ་བཅད་པ་རྣམས་བྱ།
73

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཝ༽
ཚེས་བཅུ་ཆེན་མོའི་དུས་ཆེན་ཚད་ལྡན་ནམ་མཐོངས་ཕྱི་མ་ཡིན་ཀྱང༌། རྙེད་པ་ཚོལ་
སླ་ཁྱད་ཀྱིས་གོང་རར་ཧོར་ཟླ་དྲུག་པར་བྱེད་རྒྱུན་ཡོད་འདུག་པ་འབྲེལ་མི་ཆེའང་
སྐྱོན་ཆུང་བའི་དབང་དུ་བྱས་སྔར་(༤༦ན)བབས་སུ་བཞག་པའི་ཚེས་བརྒྱད་ནས་བཅུ་
གཉིས་བར་རྡུལ་ཚོན་གྱི་དཀྱིལ་འཁོར་གསུམ་སོ་སོར་བཞེངས་ནས། བླ་མ་གསང་
འདུས། བཀའ་བརྒྱད་གསང་རྫོགས། ཕུར་པ་སྤུ་གྲི་གསུམ་གང་རྒྱས་གཏོང་། ཆོ་
འཕྲུལ་མཆོད་པ་ཞག་བཅོ་ལྔ་དང༌། ནམ་མཐོངས་སྔོན་མར་ཞག་བཅོ་ལྔའི་རིང་ཆུ་
བོ་རི་འཆི་མེད་བཀོད་པར་གོང་དཀར་རྫོང་ནས་མཐུན་རྐྱེན་སྟར་ཆུག་བཞིན་ཚེ་
སྒྲུབ་བདུད་རྩི་འཁྱིལ་བ་རྡུལ་ཚོན་གྱི་དཀྱིལ་འཁོར་ལ་བརྟེན་ནས་ཚེ་ཆོག་གང་རྒྱས་
བྱེད། ཧོར་ཟླ་བརྒྱད་པའི་ཉེར་དགུ་ལ་མགོན་པོ་ལེགས་ལྡན་གྱི་མདོས་གཏོང༌། ཕུང་
པོ་རི་བོ་ཆེར་ཧོར་ཟླ་བཅུ་པ་སྔགས་པ་ཟོར་མདོས་ཀྱི་ཟླ་བ་ལ་བསྟན་པ་སྤྱི་རིམ་ཁྲོ་
བོ་རོལ་པ་རང་བྱུང་རང་ཤར་ཐུགས་ཀྱི་མེ་ལོང་སོགས་མ་བསླད་པའི་བདེ་འདུས་
སོར་བཞག་གི་ཚིག་དོན། འཁོར་ལོ། གཏོར་མ། རྫས། བསྙེན་སྒྲུབ། ཕྱག་ལེན་
རྣམས་སླ་བཅོས་སུ་མ་སོང་བའི་འཕྱུག་མེད་དང༌། ཧོར་ཟླ་བཅུ་གཅིག་པའི་ནང་
དུའང་ཁྲོ་རོལ་གོང་ལྟར་གཏོང་། གྲ་ཚང་རང་ནས་དུས་མཆོད་གཏོང་དགོས་སོགས་
ཆད་འཁུམས་མེད་པ་དེབ་ནང་བཞིན་གཏོང་། གོང་གསལ་གྱི་འཕྲིན་ལས་སྒྲུབ་
ཐབས་སོགས་ཉམས་སུ་ལེན་པ་ལའང་སྨིན་བྱེད་ཀྱི་དབང་གྲོལ་བྱེད་ཀྱི་འཁྲིད་རྒྱབ་
རྟེན་གྱི་ལུང་སོགས་དགོས་པས་དབང་རིག་གཏད། འཁྲིད་ལུང་མན་ངག་ཕྱག་བཞེས་
སོགས་འབད་པ་ཆེན་པོས་ཐོས་ཤིང་ཞུན་ཐར་གཅོད། ལྷོ་བྱང་གི་གཏེར་ཁ་གང་ཡང་
རུང་བའི་རིག་འཛིན་བླ་མ་དང་བཀའ་བརྒྱད་ཕུར་པ་གཤིན་རྗེ་སོགས་རང་གང་
མོས་ཀྱི་ཡི་དམ་ལ་བསྙེན་སྒྲུབ་ཚད་དུ་ཐོངས་པ་བྱེད། ཚོགས་འདོན་གོང་གསལ་
རྣམས་མང་ཉུང་འཚམ་པར་མངོན་ཞིང་ཡང་སྦྱིན་བདག་སོགས་ཀྱི་མཐུན་རྐྱེན་ལ་
བརྟེན་གསར་འཕར་འཛུགས་པའི་དཔྱད་གཞི་ཤར་ཚེ་གཏེར་(༤༦བ)རྙིང་འདོད་ན།
སྤྲུལ་སྐུ་རྒྱ་ཞང་ཁྲོམ། ཚེ་བརྟན་རྒྱལ་མཚན། མུད་པོ་བྱང་ཆུབ་གླིང་པ། རཏྣ་གླིང་
74

འཕགས་བལ་བོད་སོགས་ཡུལ་གྲུར་བསྩལ་བའི་བཅའ་ཡིག་ལམ་ཡིག་སྐོ་འཇའ་སོགས། ༼༢༠༽
པ་སོགས་གླིང་པ་བཅུ་གཅིག ག །དྲི་མེད་གསུམ་གྱིས་མཚོན་པའི་རིས་དང་། གཏེར་
གསར་བྱེད་པར་སྤྲོ་ན་མངའ་རིས་པཎ་ཆེན་དང་། འབྲི་གུང་ཟུར་པ་རིན་པོ་ཆེ།
འཕྲང་འགོ་གཏེར་སྟོན། བྱང་བདག་རིག་སྔགས་འཆང་བ་ཆེན་པོ་རྣམས་ཀྱི་གཏེར་
ཁ་གང་འོས་ལས་གཏེར་གསར་གྱི་མིང་ཐོགས་ཚད་མི་བྱ་ཞིང་། ཁྱད་པར་སྣང་སོགས་
གོང་གསུམ་གྱི་གཏེར་ཆོས་བརྩམས་ཆོས་ལྟ་ཅི་སྨོས། དེ་དག་བརྒྱུད་པར་ཡོད་པའི་
ཆོས་ཀྱང་སྤངས་ནས་མཁའ་འགྲོའི་ཁ་རླངས་མ་ཉམས་པའི་ཟབ་གཏེར་འཁྲུལ་མེད་
རྣམས་ཉམས་སུ་བླངས་ཏེ་མཆོག་ཐུན་གྱི་དངོས་གྲུབ་བསྒྲུབ་པར་རིགས་སོ། །དེ་
ལྟར་ཐོས་བསམ་གྱི་རིམ་པ་བླང་དོར་གོ་ལྡོག་པ་སོགས་བྱུང་ན་བླ་མ་དབུ་ཆོས་སོགས་
ཀྱིས་ཐོག་མར་དག་བཤད་སྡིག་བཀྲོལ་གྱིས་བརྡ་སྤྲོད། དེ་ལའང་ལྐོག་ཏུ་གྱུར་ཚུལ་
གྱིས་བསྒོ་བ་རྣར་མི་གཟོན་པ་རྣམས་ལ་ཆད་ལས་སོགས་ཀྱིས་ནན་ཏུར་བྱ། དེས་
ཀྱང་མ་ལྡོག་ན་གནས་ནས་དབྱུང་སྟེ་རྗེས་ཀྱི་མིག་བལྟོས་ལ་མི་གནོད་ཅིང་འདུས་
སྡེ་ཡུན་རིང་དུ་གནས་པའི་ཐབས་ཚུལ་ལ་འབད་པར་བྱའོ། །
ཐུབ་བསྟན་ཟླ་བའི་མ་མའི་ཡང་སྙིང་ནོར། །པད་འབྱུང་རིང་ལུགས་ཉིན་མོར་
བྱེད་པ་ཡི། །འཕྲིན་ལས་འོད་ཀྱིས་གངས་ཅན་རྒུད་པའི་མུན། །རབ་བཅིལ་ཕན་
བདེའི་སྣང་བ་རྒྱས་གྱུར་ཅིག །ངེས་ལེགས་ཟུང་འཇུག་སར་བགྲོད་གསང་བའི་ལམ། །
རྡོ་རྗེའི་ཐེག་ཀུན་རྩེར་སོན་རྫོགས་པ་ཆེ། །ཆོས་སྐུའི་རང་ཞལ་མངོན་སུམ་མཇལ་
ནུས་གླིང༌། །ཉི་ཟླས་མུན་སེལ་དེ་སྲིད་རྒྱས་གྱུར་ཅིག །ཚེ་དབང་རིགས་འཛིན་
ལུས་ཀྱི་དཀྱིལ་འཁོར་དུ། །སྒྲུབ་པ་སྡེ་བརྒྱད་སྲུང་མར་བཅས་པ་རྣམས། །གདོད་
ནས་རང་ཞལ་མཐུ་ཡིས་བསྟན་(༤༧ན)པ་དང༌། །དེ་འཛིན་གཡོ་མེད་དུས་ཀུན་རྒྱས་
གྱུར་ཅིག །ཅེས་གོང་ར་ངེས་གསང་རྡོ་རྗེ་གླིང་གི་ཁྲིམས་སུ་བཅའ་བའི་རིམ་པ་ཞིག་
དགོས་ཞེས་རྡོ་རྗེ་སློབ་དཔོན་ཆེན་པོ་གཙོ་བོར་གྱུར་པའི་སྤྱི་ཚོགས་ཀྱིས་འབད་རྩོལ་
ལ་བརྟེན་ནས་བཅའ་ཡིག་དྲང་སྲོང་རྀ་ཥིའི་དཀྱིལ་འཁོར་ཞེས་བགྱི་བ་འདི་ནི་ཁྲོ